"SETSWANA PUO YA GAE R-3 MOPHATO 3 SETSWANA PUO YA GAE DITLHOKEGO TSA KGWEDITHARO KGWEDITHARO 2 GO REETSA LE GO BUA (TIRO YA MOLOMO) NAKO E E TSHITSINTSWENG Bonnye jwa nako:Metsotso e le 45 mo bekeng Bogolo jwa nako: Ura mo bekeng DITENG/DIKGOPOLO/DIKGONO Ditirwana tsa letsatsi le letsatsi le tsa beke mo dithutong tsotlhe tsa Puo le tse dingwe • Reetsa le go tsibogela radio, inthakhomo, dikitsiso le ditaelo • Tlotla ka ditiragalo tsa maitemogelo a gago jaaka go tlotla dikgang o tlhagise maikutlo le dikakanyo tsa gago • Reetsa dikgang, maboko le dipina le go tlhagisa maikutlo ka ga kgang, maboko kgotsa dipina o neela mabaka • Ka tshegetso ya morutabana, bonelapele se se tla diragalang mo kgannyeng, sekao, “Leba setlhogo le bokafantle jwa buka. O akanya go ya go diragala eng tota?” • Batla lebaka le tatelano mo kgannyeng o dirise mafoko a a kopanyang polelo jaaka ‘ka gonne’ sekao, “ Bana ba wetse kwa tlase mo borogong ka gonne…” • Dirisa puo go batlisisa le go utulola mabaka jaaka ka go tshitsinya mafoko a a refosanang, sekao, “Ke akanya gore go ne go ka nna…”, “ fa go le jalo…go…” • Botsa dipotso go batla tlhaloso, go rulaganya le go bona tshedimosetso ka ga tirwana • Sekaseka, tshwantshanya le go bapisa tshedimosetso jaaka mekgwa ya go ja ya bana le ya ditshwene. • Tlhaloganya le go dirisa puo e e maleba ya dirutwa tse di farologaneng jaaka puo ya Dikgono tsa Botshelo. • Tshitsinya tharabololo ya mathata bogolo jang mo serutwang sa Dipalo Ditirwana tse di totileng go reetsa le go bua - gabedi beke le beke Dibeke 1 - 3 • Reetsa ditaelo tse di marara thata (bonnye di le 5) le go di tsibogela ka nepagalo • Nna le seabe mo tlhagisong ya molomo, sekao: “Bontsha o bue” - tlhalosa le go tshwantsha selo.) Dibeke 4 - 6 • Reetsa dikgang tse di buisiwang ke morutabana kgotsa di tswang mo radiong sebaka se seleele o ntse o na le kgatlhego • Tlotla kgang e e nang le poloto e e bonolo le baanelwa ba ba farologaneng Dibeke 7 - 10 • Tsaya karolo mo dipuisanong tsa mo phaposing le mo ditlhopheng, tshitsinya setlhogo le go nna le seabe mo go neeleng dikakanyo • Tlotla ka dikgang ka kakaretso o tlhagise maikutlo le dikakanyo • Go reetsa le go tlhama dithamalakwane le metlae. TLHATLHOBO Ditshitsinyo tsa ditirwana tsa Tlhatlhobo e e sa tlhomamang: Go reetsa le go bua: (Tiro ya molomo kgotsa tiragatso) • Reetsa le go tsibogela radio, inthakhomo, dikitsiso le ditaelo • Tlotla ka dikgang ka kakaretso o bontshe maikutlo le dikakanyo • Reetsa le go tlhama dithamalakwane le metlae • Dirisa puo go batlisisa le go utulola mabaka. Tshitsinya mabaka a a ka refosanang le a a leng teng jaaka “Ke akanya gore go ne go ka …”, “ fa go le jalo…go ka …” • Botsa dipotso go batla tlhaloso, go rulaganya tiro le go bona tshedimosetso ka ga ditirwana • Sekaseka, tshwantshanya le go bapisa tshedimosetso jaaka mekgwa ya go ja ya bana le ya ditshwene • Tlhaloganya le go dirisa puo e e maleba ya dirutwa tse di farologaneng jaaka puo ya Dikgono tsa Botshelo. • Tshitsinya tharabololo ya mathata bogolo jang mo serutwang sa Dipalo 110 PEGELO YA PHOLISI YA KHARIKHULAMO LE TLHATLHOBO"